<classify> Akizungumza kwa njia ya simu kutoka Tanga jana, Ofisa Habari wa timu hiyo, Oscar Assenga alisema wamepokea barua kutoka kwa Katibu Mkuu wa TFF, Mwesigwa Selestine wakiwataka kuitisha mkutano huo baada ya vikao vya maridhiano ya uhakiki wa wanachama wa Coastal Union ulioongozwa na Mjumbe wa Kamati ya Utendaji ya TFF Ahmed Mgoyi.Matokeo ya maamuzi haya yamepatikana baada ya kikao cha usuluhishi cha amani kilichofanyika Aprili 13 mwaka huu katika hoteli ya Tanga Beach Resort Tanga mjini, alisema Assenga.Alisema TFF imeahidi kutuma orodha tatu za majina ya wanachama stahiki, wanachama waliobainika kuwa wana dosari na inabidi wathibitishwe na wanachama stahiki na waombaji wapya wa wanachama watakaohakikiwa na wanachama stahiki.Orodha hizi zitabandikwa kwenye ubao wa matangazo wa klabu, katika kikao cha ufunguzi cha kuleta usuluhisho huo, mbali na kuhudhuriwa na kamati ya Utendaji ya Coastal Union chini ya Makamu wake Mwenyekiti Steven Mguto, pia kilihudhuria na Mjumbe wa Kamati ya Utendaji ya TFF, Khalid Abdallah, Mwenyekiti wa Chama cha soka Mkoa wa Tanga, Said Soud, alisema Assenga.Wengine waliohudhuria kikao hicho ni Ofisa Michezo wa Mkoa wa Tanga, Digna Tesha, Katibu wa Chama cha soka Mkoa wa Tanga, Beatrice Mgaya, Ofisa Utamaduni Jiji la Tanga, Peter Semfuko na Katibu wa Chama cha soka wilaya ya Tanga TDFA Salim Carlos.  <topic>: MICHEZO 